STARK บวก 4% รับออเดอร์แน่น ดัน Backlog ทะลุหมื่นลบ. หนุนรายได้โตต่อเนื่อง
STARKบวก 4% โชว์ออร์เดอร์ทะลัก ดัน Backlog แตะ 1.3 หมื่นลบ. หนุนรายได้ปี 2564–2566 เติบโตเฉลี่ย 34% ต่อปี แม้อยู่ในสภาวะโควิด-19 กดดัน ส่วนราคาทองแดงที่ปรับตัวขึ้นไม่มีผลกระทบ
STARK บวก 4% อวดออเดอร์แน่น ดัน Backlog แตะ 1.3 หมื่นลบ. หนุนรายได้โตโดดเด่นยาวถึงปี 2566
15 ก.ค. 2564

ผู้สื่อข่าวรายงานว่าวันนี้ (15 ก.ค. 2564) ราคาหุ้น บริษัท สตาร์ค คอร์เปอเรชั่น จำกัด (มหาชน) หรือ STARK ณ เวลา 11.49 น. อยู่ที่ระดับ 4.10 บาท เพิ่มขึ้น 0.16 บาท 4.06% โดยทำจุดสูงสุดที่ 4.12 บาท และทำจุดต่ำสุดที่ 3.96 บาท ด้วยมูลค่าการซื้อขาย 471.46 ล้านบาท

โดยราคาหุ้น STARK ที่ปรับตัวขึ้นนั้นเป็นผลมาจากนายประกรณ์ เมฆจำเริญ ประธานเจ้าหน้าที่บริหาร STARKเปิดเผยว่า ผลการดำเนินงานในงวดไตรมาส 2/2564 ยังคงเติบโตโดดเด่น แม้ว่ายังอยู่ในสถานการณ์การแพร่ระบาดของเชื้อโควิด-19 เนื่องจากยอดคำสั่งซื้อ (ออเดอร์) ในมือยังคงปรับตัวเพิ่มขึ้นต่อเนื่อง ส่วนเรื่องราคาทองแดงที่ปรับตัวสูงขึ้นไม่มีผลกระทบ เนื่องจากบริษัทฯทำสัญญาซื้อขายด้วยระบบ pass-through
ทั้งนี้เห็นได้ชัดว่า STARK คว้างานใหม่ต่อเนื่อง ทำให้ช่วยหนุน Backlog สะสมเพิ่มเป็น 1.3 หมื่นล้านบาท จาก 8.4 พันล้านบาท คาดมีโอกาสชนะงานใหม่เพิ่มอีก 70% จากงานที่ยื่นประมูลไปแล้วกว่า 300 ล้านดอลลาร์ ช่วยหนุนให้งานในมือเติบโตต่อเนื่องในอนาคต ระบุมีแนวโน้มการเติบโตแข็งแกร่งจากงานภาคโครงสร้างพื้นฐาน โดยเฉพาะอุตสาหกรรมพลังงานแนวโน้มดีจะช่วยผลักดันรายได้เติบโตอย่างก้าวกระโดด ประเมินในปี 2564-2566 รายได้เติบโตเฉลี่ย 34%ต่อปี